*Anexă*

*la Instrucţiunea privind identificarea alegătorilor de la distanţă prin mijloace digitale,*

*aprobată prin hotărârea Comisiei Electorale Centrale nr. 2688 din 8 august 2024*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / \_\_\_\_ \_\_\_\_\_\_\_\_\_\_ 20\_\_\_\_

*(tipul scrutinului)*

DECLARAŢIE DE CONFIDENŢIALITATE

a operatorului uman

Subsemnatul (a) **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** născut(ă) la data de\_\_\_\_\_\_\_\_\_\_\_\_\_\_\_\_\_, IDNP\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, având domiciliul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, telefon\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, adresă electronică\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*confirm* că, în baza Dispoziției președintelui Comisiei Electorale Centrale nr.\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, dețin calitatea de operator uman, fiind autorizat pentru identificarea alegătorilor de la distanţă prin mijloace digitale, în vederea organizării votului prin corespondenţă.

*Declar* că îmi sunt cunoscute prevederile Legii nr. 133/2011 privind protecția datelor cu caracter personal și ale Hotărârii Guvernului nr. 1123/2010 privind aprobarea cerințelor față de asigurarea securității datelor cu caracter personal la prelucrarea acestora în cadrul sistemelor informaționale de date cu caracter personal.

În sensul acestora:

1) date cu caracter personal reprezintă orice informație referitoare la o persoană fizică identificată sau identificabilă;

2) prelucrarea datelor cu caracter personal înseamnă orice operațiune sau serie de operațiuni care se efectuează asupra datelor, prin mijloace automate sau neautomate, cum ar fi colectarea, înregistrarea, organizarea, stocarea, adaptarea sau modificarea, extragerea, consultarea, utilizarea, dezvăluirea prin transmitere, diseminare sau în orice alt mod, alăturarea ori combinarea, blocarea, ștergerea sau distrugerea;

3) datele trebuie să fie prelucrate doar în scopul identificării alegătorilor de la distanță prin mijloace digitale, în mod corect, acestea să fie exacte, adecvate, pertinente și neexcesive și conform prevederilor legii;

4) în calitate de operator sunt obligat(ă) să asigur confidențialitatea datelor, să nu le dezvălui terților, să nu extrag datele și să nu efectuez copii de pe acestea în alt scop, decât cel stabilit;

5) la prelucrarea datelor cu caracter personal, sunt obligat(ă) să întreprind măsuri necesare pentru protecția datelor cu caracter personal împotriva accesului neautorizat la acestea, distrugerii, modificării, blocării, copierii, răspândirii, precum şi împotriva altor acțiuni ilicite.

*Mă angajez* ca, după confirmarea în calitate de operator, să-mi îndeplinesc obligațiile cu obiectivitate și corectitudine, să păstrez în deplină confidențialitate informațiile pe care le voi primi și prelucra, să le utilizez doar în scopul stabilit de lege și de Instrucțiunea privind identificarea alegătorilor de la distanță prin mijloace digitale, aprobată prin hotărârea Comisiei Electorale Centrale și să nu divulg aceste informații terților, inclusiv după încetarea activității de operator.

*Sunt conștient(ă)* că, în cazul în care voi încălca prevederile prezentei declarații și ale legislației în domeniul protecției datelor cu caracter personal, voi purta răspunderea prevăzută de art. 741 „Prelucrarea datelor cu caracter personal cu încălcarea legislației privind protecția datelor cu caracter personal” din Codul contravențional al Republicii Moldova nr. 218/2008.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(semnătura)*